Nash Camden Winchester O'Higgins

**Nash Camden Winchester O'Higgins** korának egyik leghatalmasabb varászlója, aki tinédzserévei nagy részét halálfalóként töltötte egészen a *Rendszerváltásig*. Már ifjú korában remekül értett a varázsláshoz, rengeteg nála jóval idősebb, és tapasztaltabb varázslónál nagyobb ereje, és tudása volt, amelyet páratlan képességének is köszönhetett. Nagymúltú, ősi varázslócsaládból származik, de hírnevét nem ennek köszönheti, hiszen saját magáak köszönheti azt, hogy ismertté vált. Szülei a Mágiaügyi Minisztériumnál dolgoznak, ahová ő maga is csatlakozni szeretett volna ifjú korában. Oszlopos tagja volt a Voldemort ellen szervezett puccsnak, és a legvégsőkig kitartott a Nagy Rendszerváltás mellett. A Roxforti Csata után nagy szerepe volt abban, hogy kialakítsák a békés atmoszférát a Varázsló Világban, és az Új Rendszer kialakítás során, az ő keze alá került a Roxfort Boszorkány és Varázsló Iskola vezetése.

## Személyiség

nem szereti túl közel engedni magához az embereket, ugyanakkor szereti társaságban lenni, mint csendes megfigyelő. ha róla van szó a legtöbb esetben igyekszik elterelni a témát, nem nagyon szeret magáról beszélni, mert akkor nagyobb a valószínűsége annak, hogy megkedvelik. Nagyon illedelmes és udvarias, emiatt tűnik nagyon ridegnek és szigorúnak. Nehezen engedi el magát, általában be van feszülve, hogy ha sokan körülveszik, igazán csak akkor tud felengedni, ha maximum egy-két ember van körülötte. rettenetesen szarkasztikus tud lenni, de a legtöbbször úgy tűnik, mintha komolyan gondolná, amit mond, holott sok esetben csak viccel, de olyan nehezen lehet leolvasni az arcáról az érzelmeit, hogy sose lehet tudni mire gondol igazából. Szemrebbenés nélkül képes mások arcába hazudni, ha úgy kívánja meg a helyzet, és semmi lelkiismeret furdalást nem érez ezzel kapcsolatban

## Biográfia

### Gyerekkor (11 éves korig)

Castle Combban élt a családjával egy hatalmas birtokon, mivel híres, gazdag aranyvérű családból származik, amivel nem szokott felvágni. Húga egy évvel később született meg, így egyszerre kezdték el otthon taníttatni, mindent együtt csináltak, emiatt pedig hasonló szinten kellett volna lenniük, de Nash jóval gyorsabban tanult testvérénél, ami miatt az apja egyre több és több mindent kezdett el neki tanítani már nagyon fiatal korában. Már 6-7 éves korában úgy kezelte őt apja, mint egy egyenlő felet, sose volt gyerekként számon tartva, így sokszor elvitte magával a Minisztériumba (ugyanis Nash apja és anyja is ott dolgozik, mint a Halálfalók beépített emberei, teljesen hűek Voldemorthoz, de nincs tetoválásuk pont azért, hogy nehogy lebukjanak a Minisztérium előtt, erről pedig nagyon kevesen tudnak még a Halálfalók közül is [csak a nagyúr legközelebbi emberei], nehogy veszélyeztetve legyen az akció, és úgy tűnjön teljesen, mintha a Minisztériumhoz lennének hűségesek). Nash már ilyen fiatalon eldöntötte, hogy hűen fogja szolgálni Voldemortot, imádata kezdett megszállottságba átváltani, ami nem tetszett a szüleiknek, mivel nem akarták, hogy ez az egy dolog befolyásolja az egész életét.

### Serdülőkor (11-19 éves korig)

A Roxfortban kezdte el a tanulmányait, azonban harmadik évének felénél a szülei átíratták őt is, és a húgát is az Ilvermonyba, hogy minél messzebb kerüljön a Halálfaló léttől nehogy veszélyeztesse az ő pozíciójukat a Minisztériumban, mivel Nash itt már rögeszmésen azt vallotta, hogy ő maga is Halálfaló, és tetoválást szeretne. Tizenegy volt, amikor édesapjával részt vettek egy Minisztériumi megbízatáson, és a Halálfalók rájuk törtek. Tartaniuk kellett magukat a szülei álcájához, emiatt a Minisztérium oldalán harcoltak. Ekkor Nash még nem volt túl tapasztalt az éles akciók terén, teljesen pánikba esett és úgy tett, mintha megsebesült volna, ám ez az ötlete rosszul sült el, mivel a harc során az egyik halott ráesett, és órákon keresztül alatta hevert, mivel nem mert megmozdulni. Ekkor undorodott meg az emberi érintésektől, került mindenféle fizikai kontextusba kerülést még a családtagjaival is, kizárólagosan akkor ért hozzájuk, hogyha kesztyűt viselt. Ezt a fóbiáját egyedül a szűk családi köre ismeri, mindenki másnak azt hazudja aki a kesztyűjéről kérdezi, hogy rossz a vérkeringése, emiatt pedig folyton hideg a keze és így próbálja felmelegíteni.

Utolsó éve első szünetéig az Ilvermonyban tanult a húgával, a nyarakat és a szüneteket pedig szinte végig Washingtonban töltötték kettesben, látogatóba is inkább a szüleik jártak, nagyon ritka volt, hogy ők utaztak volna Angliába. Azonban amikor a szülei tudomására jutott, hogy lehetséges, hogy lázadás készül Voldemort ellen, haza hívták Nasht, hogy derítse ki, hogy vajon igazak-e a hírek, és hogyha igen, ki áll az akció mögött (ám ezzel nem a Rendszerváltás ellen szerettek volna infomációkat gyűjteni, hanem segíteni szerették volna a lázadást, hiszen igazából ők maguk is a Nagyúr ellen dolgoztak, csak ezen szándékaikat titokban kellett tartaniuk a gyerekek előtt is, nehogy Voldemort fülébe jusson)

## Kapcsolatok

### Család

#### Winchester Henley Hartigan O'Higgins

nagyon szigorú és mogorva, vasfegyelemmel tartotta mindig mindkét gyermekét, mivel úgy gondolta, hogy ezzel tudja belőlük a legtöbbet kihozni. Sose bántotta őket, de sokszor fenyegetőzött, emiatt pedig hamar megtanulták a gyerekei, hogy nem érdemes vitába szállniuk vele

#### Avalon Blossom O'Higgins-Dashiell

mindig nagyon jól bánt vele, amit Nash nagyon sokáig élvezette, de ahogy idősödött egyre kevésbé igényelte azt a majomszeretetet, amit anyja nyújtott neki, de sose tette szóvá, mivel nem szerette volna megbántani őt

#### Niecy Cassia Bryony O'Higgins

vele együtt költözött ki Washington DC-be 13 éves korában, közösen béreltek lakást, és a hetedik éve őszi szünetéig éltek ott együtt. mivel a család többi tagja Angliában élt, kapcsolatuk kifejezetten szoros lett, hiszen csak egymásra számíthattak közvetlenül, így mindig, ha valami komoly dolog történik, kapásból egymáshoz fordulnak

### Romantikus kapcsolatok

#### Rincewind Dune Bohnes

Rince születésnapja után kezdtek el beszélgetni, eleinte semmi személyes dolgokról, csak festményekről, és művészetről beszéltek. Rince mindig elég hamar lerázta, ami egy idő után kellemetlenül érintette Nasht. kis idő után azonban egyre többet beszéltek, és nem egyszer találkoztak különféle múzeumokan, természetesen zárás után, mivel el akarták kerülni a tömeget, és így nyugodtan, kettesben tudták végig nézni az összes kiállított műtárgyat. nem sokkal karácsony után Nash hirtelenfelindulásból megcsókolta Rincet, ám Rince elhúzódott tőle és otthagyta. Nash nagyon mérges volt emiatt magára, hiszen egyáltalán nem volt biztos érzéseiben, csak annyit tudott, hogy imád Rinceszel beszélni, és utálta magát amiatt, hogy egy buta csók miatt tönkre tette a barátságukat. ez a cselekedete ugyanakkor egy kihívás volt számára, hiszen ezelőtt senkivel soha nem lépett testikontaktusba a fóbiája miatt, ezért nagyon sokáig küzdött saját magával, hogy képes legyen megtenni ezt a lépést, hiszen egyáltalán nem volt abban biztos, hogy képes leküzdeni a saját félelmét annak érdekében, hogy kezdeményezni tudjon Rincenél.

ám pár napon belül kiderült, hogy nem volt fölösleges az a csók; Rince felkereste őt és ezúttal ő csókolta meg Szilveszterkor. nem lett hivatalos a kapcsolatuk egészen májusig, ők maguk sem tudták, hogy hogyan is vannak igazából. idejük legnagyobb részét egymás társaságában töltötték, szinte nem is volt olyan nap, amikor ne lettek volna együtt. a roxforti csata után elhangzott közöttük az első szeretlek, azóta tartják hivatalosnak a kapcsolatukat

### Gyerekek

#### Paradox Smoke Bohnes-O'Higgins

Paradox 6 éves volt amikor örökbe fogadták, Nash pedig az első pillanattól úgy kezelte, mintha a sajátja lenne. eleinte adódtak nehézségeik amiatt, hogy nem tudott vele kesztyű nélkül semmiféle fizikai kontextusba kerülni, de az évek alatt sokat engedett, már nem kell mellette se kesztyűt viselnie, és P is kezdett hozzászokni, hogy sokkal inkább lesznek szellemileg összehangolva

## Mágikus képességek és tudás

pszichometria: képes információkat megtudni egy tárgy, hely, vagy személy múlt- vagy jövőbéli szerepéről, történetéről azzal, hogy megérinti azt

## Kórkép

### Betegség, sérülés, egyéb

vakbél műtéte volt kiskorában, ami miatt egy elég nagy heg maradt a hasán mivel rosszul varrták össze neki, ide csináltatta az első tetoválását, hogy ne látszódjon a műtét nyoma

## Egyéb

### Dolgok, amiket szeret

tetkók, régi könyvek, múzeumok, szürkület, kesztyűk, klasszikus zenék, fekete dolgok, Tarantino filmek, eldugott kávézók, óvárosok, a húga